אנשים אוהבים אנשים שמחים
מָחָר אֶלְבַּשׁ אֶת שִׂמְלַת הַמַּעֲטֶפֶת ; מְקֻשֶּׁרֶת בְּסֶרֶט מְקֻשֶּׁטֶת ; בִּצְחוֹקִים צִבְעוֹנִיִּים אֶהְיֶה מִתְעַטֶּפֶת ; בְּחֻלִּין וּבְשִׂיחוֹת הַפַּטְפֶּטֶת ; אֶשְׁטַח פָּנַי לִרְדוּדִים רְדוּדִים ; הֲבָלִים מַהְבִּילִים קָפֶה וַהֲפוּכִים ; לְנֶגֶד פָנַי יִתְפּוֹגְגוּ הָאֵדִים ; אֵדֵי מִלִּים מְחֻיָּכִים וּמְלוּחִים ; אוּלַי מָחָר אֶהְיֶה גְּבֶרֶת ; מִתְהַדֶּרֶת בְּאַדֶּרֶת לֹא לִי ; לְמַעַנְךָ אֶחְבֹּשׁ מִצְנֶפֶת ; מְצֻנֶּפֶת בָּאֲמִתּוֹת שֶׁלִּי ; וּבְמִלִּים הַמְּצוּצוֹת מִזֶּרֶת ; בְּכִיסוּיֵי מַעֲרֻמִיִם מְצֻלָּקִים ; אַשְׁלִיךְ נַפְשִׁי לִתְהוֹמוֹת נִמְסֶרֶת ; כְּאֶבֶן אֶל מַיִם עֲמֻקִּים ; אוֹ אָז אַתְּ מוֹכִיחָה נִלְהֶבֶת ; אֲכָּכֵב בִּימוֹת חַבְרוּתָא רַבִּים ; וּמָסַכִּים עוֹלִים וְיוֹרְדִים עַל הַ'כּוֹכֶבֶת' ; יוֹרְדִים וְעוֹלִים יוֹרְדִים וְעוֹלִים ; וַאֲנִי עַתָּה תּוּגָה חֲרִישִׁית בִּי נִנְסֶכֶת ; וּבְדִידוּת כּוֹבֶשֶׁת מְסָרֶסֶת הַמִּילִּים ; שֶׁנֶּחְבָּאוֹת אֲבֵלוּתָן הַמִּתְמַשֶּׁכֶת ; כְּמוֹ נִדְחֶקֶת שׁוּב אֶל בֵּין הַמֵיצָרִים ; אוּלַי מָחָר אֶהְיֶה גְּבֶרֶת ; מִתְהַדֶּרֶת בְּאַדֶּרֶת לֹא לִי ; לְמַעַנְךָ אֶחְבֹּשׁ מִצְנֶפֶת ; מְצֻנֶּפֶת בָּאֲמִתּוֹת שֶׁלִּי ; וּבְמִלִּים הַמְּצוּצוֹת מִזֶּרֶת ; בְּכִיסוּיֵי מַעֲרֻמִיִם מְצֻלָּקִים ; אַשְׁלִיךְ נַפְשִׁי לִתְהוֹמוֹת נִמְסֶרֶת ; כְּאֶבֶן אֶל מַיִם עֲמֻקִּים ; וְהַקַּיִץ הוֹלֵך וּמְקַרְטֵעַ ; מְקַרְטֵעַ וְהוֹלֵךְ וְדוֹעֵךְ ; אוּלַי עוֹד קַיִץ נִפַּגֵּשׁ הַלֵּב יוֹדֵעַ ; אַךְ לֹא יוֹדֵעַ אֵיפָה וְאֵיךְ ; אֲנָשִׁים אוֹהֲבִים אֲנָשִׁים שְׂמֵחִים ; אַתְּ אוֹמֶרֶת ; אוֹהֲבִים אֲנָשִׁים שְׂמֵחִים ; אוּלַי מָחָר אֶהְיֶה גְּבֶרֶת ; מִתְהַדֶּרֶת בְּאַדֶּרֶת לֹא לִי ; לְמַעַנְךָ אֶחְבֹּשׁ מִצְנֶפֶת ; מְצֻנֶּפֶת בָּאֲמִתּוֹת שֶׁלִּי ; וּבְמִלִּים הַמְּצוּצוֹת מִזֶּרֶת ; בְּכִיסוּיֵי מַעֲרֻמִיִם מְצֻלָּקִים ; אַשְׁלִיךְ נַפְשִׁי לִתְהוֹמוֹת נִמְסֶרֶת ; כְּאֶבֶן אֶל מַיִם עֲמֻקִּים; 